BJCHI น้ำตาตก! รายได้ร่วงทำงบ Q3/59 พลิกขาดทุน จ่อปันผล 0.125 บ./หุ้น
BJCHI น้ำตาตก! รายได้ร่วงทำงบ Q3/59 พลิกขาดทุน 198.01 ลบ. จากปีก่อนกำไร 419.63 ลบ. ขณะที่ 9 เดือนแรกกำไร 322.42 ลบ. ลดลง 58% จากปีก่อนกำไร 760.72 ลบ. จ่อปันผล 0.125 บ./หุ้น XD 28 พ.ย.59 จ่าย 16 ธ.ค.นี้
14 พ.ย. 2559

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 198.01 ล้านบาท หรือมีผลขาดทุนสุทธิ 0.12 บาทต่อหุ้น จากช่วงเดียวกันของปีก่อนที่มีกำไรสุทธิ 419.63 ล้านบาท หรือมีกำไรสุทธิ 0.26 บาทต่อหุ้น
ทั้งนี้ ผลการดำเนินงานดังกล่าวพลิกขาดทุนเนื่องจากบริษัทมีรายได้ลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 322.42 ล้านบาท หรือ 0.21 บาทต่อหุ้น ลดลง 58% จากช่วงเดียวกันของปีก่อนที่มีกำไรสุทธิ 760.72 ล้านบาท หรือ 0.48 บาทต่อหุ้น
พร้อมกันนี้ บริษัทยังประกาศจ่ายปันผลจากกำไรสะสม อัตราการจ่ายปันผลเป็นเงินสด 0.125 บาทต่อหุ้น วันที่ไม่ได้รับสิทธิปันผล(XD) วันที่ 28 พ.ย. 2559 วันที่จ่ายปันผล 16 ธ.ค.2559